OpenLLM-France/wikimedia huggingface dataset:
# Trilok Gurtu

Trilok Gurtu (Bombai, 1951) és un percussionista hindú que, a més de fer carrera en solitari, ha col·laborat amb altres músics com John McLaughlin, Joe Zawinul, Jan Garbarek, Bill Evans, Pharoah Sanders o Dave Holland.
Nascut en una família de músics, net d'un sitariste reputat i fill de la cantant Shoba Gurtu, Trilok manifestà l'afició a la percussió als sis anys i son pare aconsellà que participara en les actuacions de sa mare: junt amb ella col·laborà en el disc Apo-Calypso del grup de fusió alemany Embryo; durant la dècada de 1970, Trilok acompanyà músics com Don Cherry, Charlie Mariano, John Tchicai o Terje Rypdal; en la dècada de 1980 formà part de The Mahavishnu Orchestra i, en acabant, de John McLaughlin Trio, amb els quals telonejà a Miles Davis per Califòrnia i el donà a conéixer en l'escena jazzística occidental; d'eixa època és el seu primer disc en solitari, Usfret (1988) —en el qual també canta sa mare—, reivindicat com a influència per Talvin Singh, Asian Dub Foundation o Nitin Sawhney.
El 1993 Trilok feu una gira del seu disc The Crazy Saints en trio amb Joe Zawinul i Pat Metheny; l'any següent tornaren com a quartet per a una altra gira de costa a costa dels Estats Units d'Amèrica i més de quaranta concerts per Europa: el públic es quedà meravellat no només de la serietat de la seua interpretació, sinó de la vis còmica de Gurtu durant les presentacions.
Trilok Gurtu toca més de trenta instruments diferents i utilitza la percussió amb aigua en les seues composicions. Durant la seua formació, Trilok usà una bateria convencional, però en aplegar als Estats Units d'Amèrica decidí configurar-la per a tocar-la assegut en terra, com el tabla; de fet, no li afegí bombo tocat amb el peu fins 2016, per una operació del menisc que l'obligà a tocar assentat en banqueta.
El 2011 obrí el Mercat de Música Viva de Vic amb l'espectacle de fusió musical Transversal, acompanyat per Pedro Javier González i Raul Rodríguez.

## Referències

* ↑ «El baluard de Santa Llúcia d'Eivissa s'omple de jazz». VilaWeb, 26-08-2011 [Consulta: 16 novembre 2017].
* 1 2 «Trilok Gurtu, el mag de la percussió, publica ´Massical´». Levante-EMV, 25-04-2009 [Consulta: 18 novembre 2017].
* ↑ «Trilok Gurtu» (en castellà). Worldgroove. [Consulta: 19 novembre 2017].
* ↑ «Trilok Gurtu» (en anglés). Drummerworld. [Consulta: 16 novembre 2017].
* ↑ Ilya Stemkovsky. «Catching Up with Trilok Gurtu» (en anglés). Modern Drummer, novembre 2016. [Consulta: 17 novembre 2017].
* ↑ ACN «Flamenc, jazz i música llatina donen el tret de sortida al Mercat de Música Viva de Vic». Directe.cat. ACN, 17-09-2010 [Consulta: 16 novembre 2017]. Arxivat 16 de novembre 2017 a Wayback Machine. «Còpia arxivada». Arxivat de l'original el 2017-11-16. [Consulta: 16 novembre 2017].
# Musaranya de Crosse

La musaranya de Crosse (Crocidura crossei) és una espècie de la família dels sorícids que viu a Camerun, Costa d'Ivori, Ghana, Guinea, Nigèria i, possiblement també, a Benín, Libèria i Togo.

## Referències

* ↑ The Taxonomicon (anglès)
* ↑ Hutterer, R.; Jenkins, P. (2016). "Crocidura crossei (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Tawals

Tawals és un cràter sobre la superfície del planeta nan Ceres, situat amb el sistema de coordenades planetocèntriques a -38.53 ° de latitud nord i 238.64 ° de longitud est. Fa un diàmetre de 8.8 km. El nom va ser fet oficial per la UAI el 20 de juny del 2016 i fa referència a Tawals, déu de llaurar els camps de la mitologia polonesa.

## Referències

* ↑ "Tawals". Gazetteer of Planetary Nomenclature. USGS Astrogeology Research Program. (anglès)
* ↑ Leach, Marjorie. ABC-CLIO. Guide to the Gods, 1992.
# Seravezza

Seravezza és un comune (municipi) de la província de Lucca, a la regió italiana de la Toscana. Està situat a la Versilia, a prop dels Alps Apuans.
Limita amb els municipis següents: Forte dei Marmi, Massa, Montignoso, Pietrasanta i Stazzema.

## Història

Segons l'historiador Lorenzo Marcuccetti, la batalla de l'any 186 aC recordada per l'historiador Titus Livi es va lliurar entre els lígurs i els romans a Pontestazzemese, un poble que es troba a 6 km de Seravezza, tot i que pertany al municipi de Stazzema. La batalla va tenir lloc en un turó anomenat Colle Marcio, que havia pres el nom del cònsol derrotat: Quint Marci.

## Sants patrons

El patró de Seravezza és Sant Llorenç (màrtir). La seva festa es fa anualment el 10 d'agost.
El patró de la frazione de Querceta és Josep de Natzaret, celebrat el 19 de març. El patró de la frazione de Pozzi és Sant Roc.

## Ciutats agermanades

Seravezza està agermanat amb:
* Calatorao, Espanya

## Persones il·lustres

* Marco Balderi, director d'orquestra

## Referències

* ↑ Marcuccetti, Lorenzo. Saltus Marcius Petrartedizioni, 2002.

## Enllaços externs

* Seravezza - Lloc web oficial (italià)
# Octonió

Sistema de nombres en matemàtiques :
Els octonions són l'extensió no associativa dels quaternions. Van ser descoberts per John Thomas Graves el 1843, i independentment per Arthur Cayley, qui ho va publicar per primera vegada el 1845. Són anomenats, de vegades, nombres de Cayley.
Els octonions formen una àlgebra 8-dimensional sobre els nombres reals i poden ser compresos com un octet ordenat de nombres reals. Cada octonions forma una combinació lineal de la base: 1, i $_1$, i $_2$, i $_3$, i $_4$, i $_5$, i $_6$, i $_7$. La forma de multiplicar octonions està donada en la taula següent:
| · | 1 | i $_1$ | i $_2$ | i $_3$ | i $_4$ | i $_5$ | i $_6$ | i $_7$ |
| 1 | 1 | i $_1$ | i $_2$ | i $_3$ | i $_4$ | i $_5$ | i $_6$ | i $_7$ |
| i $_1$ | i $_1$ | -1 | i $_4$ | i $_7$ | -i $_2$ | i $_6$ | -i $_5$ | -i $_3$ |
| i $_2$ | i $_2$ | -i $_4$ | -1 | i $_5$ | i $_1$ | -i $_3$ | i $_7$ | -i $_6$ |
| i $_3$ | i $_3$ | -i $_7$ | -i $_5$ | -1 | i $_6$ | i $_2$ | -i $_4$ | i $_1$ |
| i $_4$ | i $_4$ | i $_2$ | -i $_1$ | -i $_6$ | -1 | i $_7$ | i $_3$ | -i $_5$ |
| i $_5$ | i $_5$ | -i $_6$ | i $_3$ | -i $_2$ | -i $_7$ | -1 | i $_1$ | i $_4$ |
| i $_6$ | i $_6$ | i $_5$ | -i $_7$ | i $_4$ | -i $_3$ | -i $_1$ | -1 | i $_2$ |
| i $_7$ | i $_7$ | i $_3$ | i $_6$ | -i $_1$ | i $_5$ | -i $_4$ | -i $_2$ | -1 |
Aquest producte no és commutatiu ni associatiu. A causa d'aquesta no associativitat, els octonions, a diferència dels quaternions, no admeten una representació matricial.

## Vegeu també

* Construcció de Cayley-Dickson
* Quaternions
* Nombre hipercomplex
* Nombres complexos

## Referències

* Baez, John «The Octonions». Bulletin of the American Mathematical Society, 39, 2002, p. 145-205. DOI: 10.1090/S0273-0979-01-00934-X. ISSN: 0002-9904..
# Oriol Jara

Oriol Jara (Barcelona, 21 de gener de 1980) és un guionista, escriptor i activista cristià català. Des del 2000 treballa en el món de la ràdio i la televisió. El 2007 era subdirector del programa de televisió Buenafuente, va ser guionista dels programes de TV3 Polònia i Crackòvia, va dirigir el programa de Viacom El Roast de España i la sèrie This is Philosophy i el 2022 produïa La tarda de Catalunya Ràdio. Després de la publicació de Deu raons per creure en Déu (Albada, 2022), on explica el procés de conversió al cristianisme a través de la intel·lectualitat i la raó, va ser entrevistat en diversos mitjans.

## Referències

* ↑ «Echo en falta en la Iglesia pasión, fuerza y energía - Oriol Jara» (en castellà), 04-08-2022. [Consulta: 5 novembre 2022].
* ↑ Hancock, Jaime Rubio. «Cómo explicar a Platón con una ración de patatas» (en castellà), 24-01-2022. [Consulta: 29 maig 2022].
* ↑ Press, Europa. «El libro de Oriol Jara 'Deu raons per creure en Déu' inaugura el relanzamiento de Albada Editorial», 06-03-2022. [Consulta: 29 maig 2022].
* ↑ «Un llibre contra els prejudicis de creure en Déu per a Sant Jordi», 22-04-2022. [Consulta: 29 maig 2022].
* ↑ Orteu, Francesc. «"La paternitat rebrega i purifica"», 12-05-2022. [Consulta: 29 maig 2022].
# Dejan Lekić

Dejan Lekić -en serbi Дејан Лекић- (7 de juny de 1985, Kraljevo) és un futbolista professional serbi que juga de davanter al Las Rozas. Ha format part de la selecció nacional sèrbia des del 2009.

## Referències

* ↑ Historial del jugador a Reprezentacija.rs

## Enllaços externs

* Perfil oficial de l'Osasuna Arxivat 2012-06-18 a Wayback Machine. (castellà)
* Perfil de BDFutbol (anglès)
* Dades estadístiques sobre Dejan Lekić a soccerbase.com
* Perfil a Transfermarkt (anglès)
# Latridopsis

Latridopsis és un gènere de peixos pertanyent a la família dels làtrids.

## Taxonomia

* Latridopsis ciliaris (Forster, 1801)
* Latridopsis forsteri (Castelnau, 1872)

## Referències

* ↑ The Taxonomicon (anglès)
* ↑ Bloch, M. E. & Schneider, J. G., 1801. M. E. Blochii, Systema Ichthyologiae iconibus cx illustratum. Post obitum auctoris opus inchoatum absolvit, correxit, interpolavit Jo. Gottlob Schneider, Saxo. Berolini. Sumtibus Auctoris Impressum et Bibliopolio Sanderiano Commissum. M. E. Blochii, Systema Ichthyologiae.: i-lx + 1-584, Pls. 1-110.
* ↑ Francis, M.P., 1979. A biological basis for the management of New Zealand moki (Latridopsis ciliaris) and smoothound (Mustelus lenticulatus) fisheries. Unpubl. MSc. Thesis, University of Canterbury, Nova Zelanda.
* ↑ Francis, M.P., 1981. Spawning migration of moki (Latridopsis ciliaris) off eastern New Zealand. N.Z. J. Mar. Freshwat. Res. 15(3):267-273.
* ↑ Francis, M.P., 1981. Age and growth of moki, Latridopsis ciliaris (Teleostei: Latridae). N.Z. J. Mar. Freshwat. Res. 15(1):47-49.
* ↑ Castelnau, F. L., 1872. Contribution to the ichthyology of Australia. Núm. 1.--The Melbourne fish market (pp. 29-242). Núm. II.--Note on some South Australian fishes (pp. 243-247). Proceedings of the Zoological and Acclimmatisation Society of Victoria v. 1: 29-247 plus 1 p. Errata.
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
# Tiranet senzill

El tiranet senzill (Inezia inornata) és un ocell de la família dels tirànids (Tyrannidae).

## Hàbitat i distribució

Habita garrigues, bosc de ribera, cobricel arbori, localment a les terres baixes del sud del Perú, nord, est i sud-est de Bolívia, nord de Paraguai, sud del Brasil i nord-oest de l'Argentina.

## Referències

* ↑ «Tiranet senzill». Cercaterm. TERMCAT, Centre de Terminologia. Rev. 20/06/2021(català)
# Teodoric I

Teodoric I és el nom dels següents personatges:
* Teodoric I de Tolosa, rei visigot de Tolosa del 418 al 451
* Teodoric I d'Austràsia (vers 485 -533), rei merovingi d'Austràsia (511 - 533)
* Teodoric I d'Australàsia, rei dels ostrogots
* Teodoric I d'Autun, comte d'Autun i de Mâcon
# Serrat de la Creueta (Sant Llorenç de Morunys)

El Serrat de la Creueta és una serra de la Vall de Lord situada al municipi de Sant Llorenç de Morunys (Solsonès), amb una elevació màxima de 1.053,8 metres.
De direcció predominant oest-est (280º - 100º) s'inicia a poc més de 150 metres a llevant de l'ermita de Sant Serni de Vilamantells en una collada situada a 1036,2 m. d'altitud i 115 m. després ja assoleix la seva màxima altitud. Des d'aquest cim la carena va descendint suaument cap al Cardener fins a endinsar-se dins les aigües del pantà de la Llosa del Cavall al nord de la masia de Vilassaló a 1,8 km del seu punt d'inici.
El vessant nord arriba fins al Torrent de les Salines (a la banda nord del qual s'hi aixeca la vila de Sant Llorenç de Morunys) per bé que en el seu tram de llevant hom podria dir que s'acaba a la carretera LV-4241a mentre que el vessant sud arriba fins a la rasa de les Valls. La seva amplada en el punt més estret és de 250 m. a vol d'ocell.

## Poblament

En tota l'extensió del Serrat únicament s'hi toba una masia: la Torreta per bé que recentment al costat de la masia s'hi ha construït un xalet.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Only Yazoo - The Best Of

Only Yazoo és una recopilació del grup anglès de pop electrònic Yazoo. Aparegué el 1999, quan feia 16 anys que el grup s'havia dissolt. Als Estats Units (on Yazoo es deien "Yaz") el disc fou editat amb el títol "The Best Of".
Only Yazoo inclou els temes més coneguts dels dos discos de Yazoo, juntament amb remescles i una nova versió del seu primer gran èxit, "Only you".

## Temes
### CD Mutel 6

* Only you - 3:12
* Ode to boy - 3:38
* Nobody's diary - 4:31
* Midnight - 4:20
* Goodbye 70's - 2:33
* Anyone - 3:25
* Don't go - 3:06
* Mr. Blue - 3:26
* Tuesday - 3:19
* Winter kills - 4:03
* State farm - 3:35
* Situation (U.S. 12" Mix) - 5:46
* Don't Go (Tee's Freeze Mix) - 6:12
* Situation (Club 69 Future Phunk Mix) - 8:48
* Only You (1999 Version) - 2:53

## Enllaços externs

* http://www.discogs.com/release/119435
# Culleraire (eina)

El culleraire (també anomenat gratussa) és un ganivet corbat que s'usa en la fabricació de culleres de fusta per fer els buidats. Consisteix en un mànec, generalment de fusta, del qual surt una fulla en forma d'interrogant amb tall a una o ambdues bandes. Tradicionalment, era usada principalment per pastors (juntament amb una navalla) per fer culleres de boix, ja que els culleraires professionals solien fer els buidats amb gúbia i d'altres eines especialitzades com la legra. A Catalunya, encara se'n fabriquen a Solsona.

## Referències

* ↑ Diccionari català-valencià-balear, s.v. "culleraire". http://dcvb.iecat.net/ Arxivat 2004-08-26 a Wayback Machine.
* ↑ Queralt Tomàs, M. Carme. Menjar de fer culleres : dels artesans als industrials : l'ofici de cullerer a les terres de l'Ebre. Tortosa: Cooperativa Gràfica Dertosense, 2000.
* ↑ Pallarès Solsona Cataleg d'eines de tall, 2013, pàg. 41.
# Latouche

Latouche és una illa que es troba a la part nord-oest del Prince William Sound, a l'estat d'Alaska, Estats Units. Té les illes Elrington i Chenega, a l'oest i la de Montague a l'est. Té una superfície de 60,627 km$^2$.
L'illa va ser un important centre miner durant el segle XX, arribant a tenir fins a 4.000 habitants que treballaven, majoritàriament, a la mineria del coure. Aquest activitat va tancar el 1930 i des d'aquell moment la població es va anar reduint fins a quedar deshabitada a finals del segle.
El seu hàbitat circumdant es va veure molt afectat pel vessament de petroli de l'Exxon Valdez de 1989.

## Referències

* ↑ «Geographic Names Information System». [Consulta: 25 març 2024].
* ↑ «Alaska man plans year on uninhabited island» (en anglès americà), 25-03-2015. [Consulta: 25 març 2024].
* 1 2 «Fact Sheet- Chenega». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 15 juliol 2010].
# Tiranet ribererenc

El tiranet ribererenc (Serpophaga hypoleuca) és un ocell de la família dels tirànids (Tyrannidae).

## Hàbitat i distribució

Habita zones obertes a la llarga de rius, localment a les terres baixes al sud-est de Colòmbia, centre de Veneçuela, est del Perú, nord de Bolívia i oest i centre del Brasil amazònic.

## Referències

* ↑ «Tiranet ribererenc». Cercaterm. TERMCAT, Centre de Terminologia. Rev. 20/06/2021(català)
# Músculs intertranversals

Els músculs intertranversals (musculi intertransversarii) són uns petits músculs situats entre les apòfisis transverses de les vèrtebres. Es classifiquen en tres grups segons la seva situació: els músculs intertranversals cervicals, els intertranversals dorsals i els intertranversals lumbars.
   * Músculs intertranversals laterals, que són els que ocupen tot l'espai intermedi entre les apòfisis transverses de les vèrtebres lumbars. Aquests músculs estan innervats per les branques anteriors dels nervis espinals.
   * Músculs intertranversals medials, que connecten l'apòfisi accessòria (tubercle accessori) d'una vèrtebra lumbar a l'apòfisi mamil·lar (tubercle mamil·lar) de les vèrtebra inferior. Aquests músculs estan innervats per les branques posteriors dels nervis espinals.
El músculs intertranversals estan innervats principalment per les branques anteriors dels nervis espinals; però, en part, també ho estan per les branques posteriors.

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 7 febrer 2014].
* ↑ videohelp.com
    Aquest article incorpora text de l'edició de l'Anatomia de Gray en domini públic.

## Vegeu també

* Múscul erector de la columna
* Múscul iliocostal
* Múscul llarguíssim
* Múscul espinós

## Enllaços externs

* LUC intt
* Intertransversarii al Diccionari d'eMedicine
# Talp d'Echigo

El talp d'Echigo (Mogera etigo) és una espècie de mamífer de la família dels tàlpids. És endèmic del Japó.

## Referències

* ↑ Laginha Pinto Correia, D. Mogera etigo. UICN 2016. Llista Vermella d'espècies amenaçades de la UICN, edició 2016, consultada el 29 març 2018.
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Shelbyville (Tennessee)

Shelbyville és una població dels Estats Units a l'estat de Tennessee. Segons el cens del 2000 tenia 16.105 habitants.

## Demografia

Segons el cens del 2000, Shelbyville tenia 16.105 habitants, 6.066 habitatges, i 4.155 famílies. La densitat de població era de 402 habitants/km².
Dels 6.066 habitatges en un 31,7% hi vivien nens de menys de 18 anys, en un 46% hi vivien parelles casades, en un 16,6% dones solteres, i en un 31,5% no eren unitats familiars. En el 26,5% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,2% tenia menys de 18 anys, un 11,9% entre 18 i 24, un 28,9% entre 25 i 44, un 18,8% de 45 a 60 i un 15,2% 65 anys o més.
L'edat mediana era de 34 anys. Per cada 100 dones de 18 o més anys hi havia 91,5 homes.
La renda mediana per habitatge era de 31.593 $ i la renda mediana per família de 36.465 $. Els homes tenien una renda mediana de 25.754 $ mentre que les dones 19.065 $. La renda per capita de la població era de 14.260 $. Entorn del 12,4% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelbyville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Shelbyville». American Fact Finder. Oficina del Cens dels Estats Units, 12-01-2010.
# Otacili Cras

Otacili Cras (en llatí Otacilius Crassus) va ser un militar romà del segle i aC. Formava part de la gens Otacília, una gens romana d'origen plebeu.
Era oficial de Gneu Pompeu i tenia el comandament de la guarnició de Lissus a Il·líria, on cruelment va assassinar 220 soldats de Juli Cèsar que s'havien rendit sota promesa de veure les seves vides respectades.
Una mica després va abandonar Lissus i es va reunir amb la resta de l'exèrcit de Pompeu.

## Referències

* ↑ Juli Cèsar. De Bello Civili III,28,29
* ↑ «C. Julius Caesar, De Bello Civili, C. Iuli Caesaris Commentariorum De Bello Civili, Liber Tertius, chapter 28, section 2». [Consulta: 1r març 2024].
# Obres d'Antoni Gaudí

Les obres d'Antoni Gaudí son un conjunt d'edificis declarats Patrimoni de la Humanitat per la UNESCO. La majoria són edificis d'estil modernista que es troben a la ciutat de Barcelona o els seus voltants, encara que també va projectar alguns edificis per a altres zones d'Espanya. Inicialment, es van declarar com a Patrimoni de la Humanitat el Parc Güell, el Palau Güell i la Casa Milà a Barcelona (1984), però es va decidir ampliar la designació l'any 2005 a d'altres quatre edificacions dissenyades per l'arquitecte Antoni Gaudí (1852-1926), passant a anomenar-se «Obres d'Antoni Gaudí». Totes elles, considera la UNESCO, «testifiquen l'excepcional contribució creativa de Gaudí al desenvolupament de l'arquitectura i tecnologia constructiva de finals del segle xix i principis del XX».

## Les obres inscrites

Els set edificis inclosos són:
| Codi | Nom | Any inscripció | Localització | Àrea | Àrea respecte | Coordenades |
| 320-001 | Parc Güell | 1984 | Barcelona | 10,79 | 9,74 | 41° 24′ 59.6″ N, 2° 09′ 07.7″ E﻿ / ﻿41.416556°N,2.152139°E﻿ / 41.416556; 2.152139 |
| 320-002 | Palau Güell | 1984 | Barcelona | 0,17 | 3,66 | 41° 22′ 50.5″ N, 2° 10′ 30.6″ E﻿ / ﻿41.380694°N,2.175167°E﻿ / 41.380694; 2.175167 |
| 320-003 | Casa Milà | 1984 | Barcelona | 0,5 | 11,17 | 41° 23′ 51.3″ N, 2° 09′ 46.9″ E﻿ / ﻿41.397583°N,2.163028°E﻿ / 41.397583; 2.163028 |
| 320-004 | Casa Vicens | 2005 | Barcelona | 0,12 | 4,23 | 41° 22′ 50.5″ N, 2° 10′ 30.6″ E﻿ / ﻿41.380694°N,2.175167°E﻿ / 41.380694; 2.175167 |
| 320-005 | Façana de la Nativitat i cripta de la Sagrada Família | 2005 | Barcelona | 0,19 | 7,22 | 41° 24′ 19.8″ N, 2° 10′ 30.2″ E﻿ / ﻿41.405500°N,2.175056°E﻿ / 41.405500; 2.175056 |
| 320-006 | Casa Batlló | 2005 | Barcelona | 0,46 | 1,02 | 41° 22′ 00.3″ N, 2° 09′ 59.0″ E﻿ / ﻿41.366750°N,2.166389°E﻿ / 41.366750; 2.166389 |
| 320-007 | Cripta de la Colònia Güell | 2005 | Santa Coloma de Cervelló | 0,22 | 0,32 | 41° 23′ 16″ N, 2° 10′ 30″ E﻿ / ﻿41.38778°N,2.17500°E﻿ / 41.38778; 2.17500 |

## Referències

* ↑ «Works of Antoni Gaudí». World Heritage List. UNESCO. [Consulta: 16 maig 2017].
* ↑ «Works of Antoni Gaudí». Multiple Locations. UNESCO. [Consulta: 16 maig 2017].

## Enllaços externs

* Obres i projectes d'Antoni Gaudí
# Delath

Delath fou un estat tributari protegit feudatari de Bashahr al grup dels estats de les muntanyes Simla, avui a Himachal Pradesh i abans dependents del govern del Panjab. Era el segon més petit de la zona després de Ratesh i estava a l'esquerra del riu Satluj rodejat per territori de Bashahr excepte per un costt que tocava a territori britànic de Kotgarh. Tenia 9,7 km². Pagava un tribut de 150 rupies més 30 pel wazir de Bashahr. Els thakurs saheb eren descendents de Prithwi Raj, germà de Rana Kirti Singh que governava l'estat de Kumharsain al segle XI. De la seva història gairebé no se sap res excepte que fou un lleial vassall de Bahshar. A la mort del príncep Pratap Singh solter i sense descendència ni col·laterals el 1966 els drets foren traspassats a l'estat de l'Índia.

## Llista de thakurs sahibs

* Pritam Singh 1841-1885
* Narendra Singh 1885-1920 (net, fill de Padam Singh mort el 1862)
* Devi Singh 1920-1943 (fill)
* Sher Singh 1943-1958 (fill)
* Pratap Singh 1958-1966 (fill)

## Referències

* The Princely and Noble Families of the Former Indian Empire: Himachal Pradesh, per Mark Brentnall